CELEX: 32004R0858
Language: bg
Date: 2004-04-29 00:00:00
Title: Регламент (ЕО, Евратом) № 858/2004 на Съвета от 29 април 2004 година относно определянето на условията за отпускане и размера на помощите, предвидени в член 56в от Правилника за длъжностните лица, които могат да бъдат отпускани за компенсация на труд в особено вредни условия

01/ 08
            
            
               BG
            
            
               Официален вестник на Европейския съюз
            
            
               282
            
         32004R0858
   
               L 161/14
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО, ЕВРАТОМ) № 858/2004 НА СЪВЕТА
   
   от 29 април 2004 година
   относно определянето на условията за отпускане и размера на помощите, предвидени в член 56в от Правилника за длъжностните лица, които могат да бъдат отпускани за компенсация на труд в особено вредни условия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Правилника за длъжностните лица на Европейските общности и Условията за работа другите служители на тези Общности, установени в Регламент (ЕИО, Евратом, ЕОВС) № 259/68 (1), последно изменен с Регламент (ЕО, Евратом) № 723/2004 (2), и по-специално член 56в, втори параграф от Правилника за персонала,
   като взе предвид предложението на Комисията, представено след консултация с Комитета по правилника за длъжностните лица,
   като има предвид, че:
   Съветът, въз основа на предложение на Комисията, трябва да определи условията за отпускане и размера на помощите, които могат да бъдат изплащани на някои длъжностни лица за работа в особено вредни условия,
   ПРИЕ НАСТОЯЩИЯТ РЕГЛАМЕНТ:
   Член 1
   Длъжностните лица, на които се налага да работят при особено вредни условия, имат право на помощи в съответствие с разпоредбите на следните членове.
   Член 2
   Помощите се пресмятат в точки. Точката се равнява на 0,032 % от основната заплата на длъжностно лице степен 1, първа стъпка (3). Помощите се умножават с коригиращия коефициент, валиден за заплатите на длъжностните лица.
   Помощите се изплащат месечно.
   Член 3
   1.   Следната таблица посочва специфичните условия на труд, за които се полага помощ, както и точките, съответстващи на час ефективен труд:
   
               Специфични условия на труд
            
            
               Брой точки за час труд за функционални групи дейности AD и AST (4)
               
            
         
               
                           I.
                        
                        
                           Лични защитни средства
                        
                     
         
               
                           а)
                        
                        
                           Носене на неудобно специално облекло за защита от пожар, заразяване, радиация и корозивни вещества:
                        
                     
            
                
            
         
               
                           1.
                        
                        
                           Специално тежко облекло
                        
                     
            
               10
            
         
               
                           2.
                        
                        
                           Личен противопожарен скафандър
                        
                     
            
               50
            
         
               
                           3.
                        
                        
                           Други лични скафандри
                        
                     
            
               34
            
         
               
                           4.
                        
                        
                           Защитно облекло с личен дихателен апарат
                        
                     
            
               25
            
         
               
                           5.
                        
                        
                           Други защитни облекла с дихателни апарати
                        
                     
            
               20
            
         
               
                           б)
                        
                        
                           Частична защита:
                        
                     
            
                
            
         
               
                           1.
                        
                        
                           Лични дихателни апарати
                        
                     
            
               16
            
         
               
                           2.
                        
                        
                           Цялостни дихателни маски
                        
                     
            
               10
            
         
               
                           3.
                        
                        
                           Противопрашни дихателни маски
                        
                     
            
               6
            
         
               
                           4.
                        
                        
                           Други защитни системи срещу токсични, задушливи, корозивни и други вещества
                        
                     
            
               2
            
         
               
                           5.
                        
                        
                           Кутии с ръкавици и телеманипулатори
                        
                     
            
               2
            
         
               
                           II.
                        
                        
                           Работно място
                        
                     
         
               
                           а)
                        
                        
                           Затворено
                        
                     
            
                
            
         
               Работа в затворени помещения без естествено осветление, през които преминават кабели с високо напрежение или тръби с висока температура, и са запълнени до степен да затрудняват движенията
            
            
               2
            
         
               
                           б)
                        
                        
                           Шумно
                        
                     
            
                
            
         
               Работа в помещения, където шумът надвишава стойности от 85 децибела
            
            
               2
            
         
               
                           в)
                        
                        
                           Опасни места, където е необходимо да се използват неудобни защитни средства
                        
                     
            
                
            
         
               
                           1.
                        
                        
                           Технически галерии
                        
                     
            
               2
            
         
               
                           2.
                        
                        
                           Места, където работата се извършва на повече от 6 метра под земята при необичаен риск
                        
                     
            
               5
            
         
               В тези случаи възнагражденията се дават по решение на органа, който има правомощията да назначава, взето след евентуална консултация със Съвместния комитет.
            
            
                
            
         
               
                           III.
                        
                        
                           Естество на труда
                        
                     
         
               
                           а)
                        
                        
                           манипулация или работа при определени вещества при особено опасни условия (виж списъка в приложението)
                        
                     
            
               2
            
         
               
                           б)
                        
                        
                           работа с експлозиви в качеството си на експерт по експлозивите
                        
                     
            
               5
            
         2.   За да е възможен постоянен надзор, работата, извършвана при условията, определени в параграф 1, трябва да бъде отчитана незабавно и по хронологичен ред. Описанието трябва да дава подробностите по извършените дейности в съответствие с горната таблица.
   Органът, който има правомощия да назначава, установява процедурата по осъществяване на надзора; когато може да се приеме, че броят работни часове е един и същ за всеки месец, назначаващия орган може да откаже записа.
   Член 4
   Помощите за работата, извършена в условията, определени в точка I от таблицата в член 3, не могат да се кумулират; същото важи и за дейностите, определени в точки II и III от същата таблица.
   Помощите за работата, извършена в условията определени в точки I и III от въпросната таблица, също така не могат да бъдат кумулирани.
   За целите на прилагането на горепосочените параграфи, в случай че едновременно се дължат няколко надбавки, то се изплаща само най-голямата по размер.
   Член 5
   Предвид прилагането на член 2 от Регламент (ЕОВС, ЕИО, Евратом) № 300/76 относно определянето на категориите длъжностни лица, на които се предоставят надбавка за работа на смени и условията и размера на тяхното предоставяне (5), помощите, изплатени съгласно настоящия регламент, не могат да надхвърлят 1 500 точки на длъжностно лице на месец.
   Член 6
   Настоящият регламент се прилага по аналогия по отношение на срочно наетите служители, служители със спомагателни функции и договорно наетите служители.
   Член 7
   През април всяка година Комисията внася в Съвета доклад относно:
   
               —
            
            
               броя по категории на длъжностни лица и служители, които получават помощите, посочени в настоящия регламент, разбити по институции и местоназначение, както и броя на часовете положен труд при различните условия, определени в таблицата в член 3,
            
         
               —
            
            
               размера на общите разходи за тези помощи.
            
         Член 8
   Регламент № 1799/72 (6) се отменя от деня на влизане в сила на настоящия регламент.
   Член 9
   Настоящият регламент влиза в сила на 1 май 2004 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 29 април 2004 година.
      
         
            За Съвета
         
         
            Председател
         
         M. McDOWELL
         
      
   
   
      (1)  ОВ L 56, 4.3.1968 г., стр. 1.
   
      (2)  ОВ L 124, 27.4.2004 г., стр. 1.
   
      (3)  За периода от 1 май 2004 г. до 30 април 2006 г.: ранг D*1, първа степен.
   
      (4)  За периода от 1 май 2004 г. до 30 април 2006 г.: категории А*, В*, С*, D*.
   
      (5)  ОВ L 38, 13.2.1976 г., стр. 1. Регламент, последно изменен с Регламент (ЕО, Евратом) № 2461/98 (ОВ L 307, 17.11.1998 г., стр. 5).
   
      (6)  ОВ L 192, 22.8.1972 г., стр. 1.
   ПРИЛОЖЕНИЕ
   Списък, посочен в член 3
   
               А.
            
            
               Корозивни и задушливи вещества:
               
                           1.
                        
                        
                           При ръчна обработка:
                           Халогени, хидрохалогенни киселини (хлороводородни киселини, флуороводородни киселини), халогенни флуориди, сярна киселина, серен хлорид, калиева основа, сода каустик, амоняк.
                        
                     
                           2.
                        
                        
                           При технически дейности:
                           Почистване на повърхността и пасивиране на неръждаеми стомани и леки сплави чрез баня в или контакт с почистващи и оксидиращи агенти.
                        
                     
         
               Б.
            
            
               Токсични вещества:
               
                           1.
                        
                        
                           При ръчна обработка:
                           Токсични форми на радиоактивни вещества; берилий и неговите производни, арсен и неговите производни, живак и неговите производни и амалгами; оловен тетраетил, циановодородна киселина, цианови съединения и акрилонитрил; азотен окис и азотен диоксид, фосфор и етери на фосфора; селений, оксид на деутерия.
                        
                     
                           2.
                        
                        
                           При технически дейности:
                           Обработка, концентрация и складиране на токсични форми на радиоактивни вещества; леене, заварка и работа с олово и сплави олово—антимоний, кадмий—антимоний.
                        
                     
         
               В.
            
            
               Леснозапалими вещества и/или експлозивни вещества:
               
                           1.
                        
                        
                           При ръчна обработка:
                           Газове под налягане: ацетилен, кислород, метан, етан, етилен и редки газове; летливи органични разтворители като метилов и етилов алкохол, диетилов етер, ацетон, бензен, толуен; течни метали като натрий, калий; сяра.
                        
                     
                           2.
                        
                        
                           При технически дейности:
                           Заварки с аргон; почистване и дегресаж на много мръсни части с помощта на разтворители като трихлоретилен; използване на органични разтвори като дифенил, трифенил, полифенил, даутерм, опасни утайки, втечняване на парафин или битум.
                        
                     
         
               Г.
            
            
               Замърсяващи вещества:
               
                           1.
                        
                        
                           При ръчна обработка:
                           Прахообразни производни на кадмий, хром, никел, бисмут, бориум, ванадиум, магнезий; железен оксид на прах.
                        
                     
                           2.
                        
                        
                           При технически дейности:
                           Обработка на графит; гресиране и оттичане на помпи и двигатели като вакуумни помпи, помпи за циркулация на течности, помпи за декопресация, генератори с въздух под налягане; полиране със специални вещества; поддръжка на метални части.
                           Настоящото приложение може да бъде изменено от Съвета по предложение на Комисията в светлината на научно-техническото развитие.